laion/Wikipedia-Exotic huggingface dataset:
প্যাসারিফর্মিস

প্যাসারিফর্মিস (Passeriformes) বর্গটি পক্ষীশ্রেণীর মধ্যে সর্বাপেক্ষা বৃহৎ বর্গ। মোট পাখি প্রজাতির অর্ধেকই এ বর্গের অন্তর্ভুক্ত। প্রায় ৬,৩৫০টি প্রজাতির পাখি নিয়ে এ বর্গটি গঠিত। বর্গটি স্তন্যপায়ীদের সবচেয়ে বড় বর্গ রোডেনশিয়ার থেকে প্রায় দ্বিগুণ প্রজাতি ধারণ করে এবং মেরুদণ্ডী প্রাণীদের বর্গের মধ্যে এটাই দ্বিতীয় সর্বোচ্চ প্রজাতিধারী (প্রথম পার্সিফর্মিস)। এ বর্গের পাখিদের গায়ক পাখি, বৃক্ষচর পাখি ইত্যাদি নামে অভিহিত করা হয়। প্যাসারিফর্মিস বর্গটি তিনটি উপবর্গে বিভক্ত। উপবর্গগুলো হল: Acanthisitti (অ্যাকানথিসিটি), Tyranni (টাইরানি) ও Passeri (প্যাসারি)। প্যাসারি উপবর্গের প্রজাতিগুলোর বেশ জটিল ভয়েস বক্স রয়েছে। সে জন্য এরা বেশ সুরেলা শিস দিতে পারে বা গান গাইতে পারে। এরাই মূলত গায়ক পাখি নামে পরিচিত। তবে সব প্যাসারিই সুন্দর গান গাইতে পারে তা নয়। পাতিকাক, হাঁড়িচাচা এরা প্যাসারি হলেও হেঁড়ে গলায় ডাকে। প্যাসারি না হলেও কিছু পাখি খুব সুন্দর গান করতে পারে, যেমন- কোকিল, বউ কথা কও ইত্যাদি। টাইরানিদেরও ভয়েস বক্স রয়েছে, কিন্তু তা গঠনগত দিক থেকে বেশ সরল। অ্যান্টার্কটিকা বাদে পৃথিবীর সর্বত্রই প্যাসারিফর্মিস বর্গের অন্তর্ভুক্ত প্রজাতিগুলোর দেখা মেলে। তবে বিষুবীয় অঞ্চলে এদের ঘনত্ব সবচেয়ে বেশি। প্যাসারিফর্মিস বর্গের পাখিদের পায়ের গঠন এমন যাতে ডালপালা, কঞ্চি, শর এমনকি ঘাস আকে ধরে থাকতে পারে। কিছু কিছু প্রজাতি খাড়া পাথর বা গাছের ডাল আকড়ে চলাফেরা করতে পারে। যেমন দাগিলেজ গাছআঁচড়া। এদের পায়ে চারটি সরু লম্বা আঙুল থাকে। তিনটি আঙুল থাকে সামনের দিকে আর একটি থাকে পেছনের দিকে। "Order : Passeriformes"। Oiseaux.net। সংগ্রহের তারিখ ১০ এপ্রিল ২০১৩।  উইকিবইয়ে Dichotomous Key বিষয়ের উপরে একটি পাতা রয়েছে: Passeriformes উইকিঅভিধানে প্যাসারিফর্মিস-এর আভিধানিক সংজ্ঞা পড়ুন। উইকিমিডিয়া কমন্সে Passeriformes সম্পর্কিত মিডিয়া দেখুন। উইকিপ্রজাতিতেPasseriformes সম্পর্কিত তথ্য।
.ডিকে

.ডিকে ডেনমার্কের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ডিকে হোস্টমাস্টার এটি নিয়ন্ত্রণ করে থাকে। যে কোন নতুন ডোমেইন নামের জন্য অনুমোদিত নিবন্ধনকারীর কাছে আবেদন করতে হয়। ডোমেইন নামে æ, ø, å, ö, ä, ü, ও é অক্ষরগুলোও অনুমোদিত। IANA .dk whois information DK Hostmaster A/S List of .dk approved registrators History of DENet
রিক্তের বেদন

রিক্তের বেদন কাজী নজরুল ইসলামের রচিত একটি গল্পগ্রন্থ। মোট ৮টি গল্প নিয়ে ১৯২৪ খ্রিষ্টাব্দের ফেব্রুয়ারিতে প্রথম প্রকাশিত হয় এই গ্রন্থ। প্রকাশকঃ ওরিয়েন্টাল প্রিন্টার্স এন্ড পাবলিশার্স লিমিটেড, কলিকাতা। রিক্তের বেদন বাউন্ডেলের আত্ম-কাহিনী মেহের নেগার সাঁঝের তারা রাক্ষুসী সালেক স্বামী-হারা দুরন্ত পথিক
রবের্ত লেভানদোভস্কি

রবের্ত লেভানদোভস্কি পোলীয় উচ্চারণ: [ˈrɔbɛrt lɛvanˈdɔfskʲi] (শুনুন); জন্ম: ২১ আগস্ট, ১৯৮৮ একজন পোলিশ পেশাদার ফুটবলার যিনি স্পেনীয় ক্লাব ফুটবলের শীর্ষ স্তর লা লিগার ক্লাব বার্সেলোনা এবং পোল্যান্ড জাতীয় দলের হয়ে স্ট্রাইকার হিসেবে খেলেন। তিনি বর্তমানে পোল্যান্ড জাতীয় দলের অধিনায়ক হিসেবে দায়িত্ব পালন করছেন। জিন্কেজ প্রুসক্কো-এর হয়ে পোলিশ ফুটবলের তৃতীয় ও দ্বিতীয় স্তরের সর্বোচ্চ গোলদাতা হওয়ার পরে তিনি পোলান্ডের সর্বোচ্চ স্তরের ক্লাব লেচ পজনানে যোগদান করেন এবং ক্লাবকে ২০০৯-১০ একস্ত্রাকলাসা জিততে সাহায্য করেন। ২০১০ সালে তিনি ৪৫ লক্ষ ইউরোর বিনিময়ে বরুসিয়া ডর্টমুন্ড-এ যোগদান করেন। সেখানে তিনি লিগের শীর্ষ গোলদাতা হিসাবে ধারাবাহিকভাবে দুটি বুন্দেসলিগা শিরোপা জয় করেন। ২০১৩ সালে তিনি বরুসিয়া ডর্টমুন্ডের হয়ে উয়েফা চ্যাম্পিয়নস লিগ এর ফাইনালে খেলেন। ২০১৪-১৫ মৌসুমে লেভানদোভস্কি "ফ্রি ট্রান্সফার" হিসেবে বরুসিয়া ডর্টমুন্ডের প্রতিদ্বন্দ্বী ক্লাব বায়ার্ন মিউনিখ-এ যোগদানে সম্মত হন। ২০১৯-২০ মৌসুমে বায়ার্ন মিউনিখের উয়েফা চ্যাম্পিয়নস লিগ ও ট্রেবল জয়ের ক্ষেত্রে তিনি অত্যন্ত গুরত্বপূর্ণ ভূমিকা পালন করেন। তিনি উক্ত তিনটি প্রতিযোগিতারই সর্বোচ্চ গোলদাতা ছিলেন। ২০২২-২৩ মৌসুম শুরুর পূর্বে তিনি ৫ কোটি ইউরোর বিনিময়ে স্পেনীয় ক্লাব বার্সেলোনায় যোগদান করেন। লেভানদোভস্কি ২০০৮ সাল থেকে পোল্যান্ড জাতীয় দলের হয়ে খেলছেন। পোল্যান্ডের হয়ে তিনি উয়েফা ইউরো ২০১২, উয়েফা ইউরো ২০১৬, ২০১৮ ফিফা বিশ্বকাপ এবং উয়েফা ইউরো ২০২০ টুর্নামেন্ট খেলেছেন। ১৯ জুলাই ২০২২ অনুসারে ১৪ জুন ২০২২ অনুসারে উইকিমিডিয়া কমন্সে রবের্ত লেভানদোভস্কি সংক্রান্ত মিডিয়া রয়েছে। রবের্ত লেভানদোভস্কি ওয়েব্যাক মেশিনে আর্কাইভকৃত ১৫ জানুয়ারি ২০১৩ তারিখে - ইএসপিএন সকারণেট রবের্ত লেভানদোভস্কি - Transfermarkt সকারবেসে রবের্ত লেভানদোভস্কি (ইংরেজি) ন্যাশনাল-ফুটবল-টিমস.কমে রবের্ত লেভানদোভস্কি (ইংরেজি) রবের্ত লেভানদোভস্কি – উয়েফা প্রতিযোগিতার রেকর্ড (আর্কাইভ) (ইংরেজি)  রবের্ত লেভানদোভস্কি – ফিফা প্রতিযোগিতার রেকর্ড (ইংরেজি)
মুই বোরান

মুই বোরান (থাই: มวยโบราณ, </noinclude>আরটিজিএস: muai boran, আইপিএ: [mūɛj bōːrāːn], উচ্চারণ "প্রাচীন বক্সিং") ১৯৩০ সালের পূর্বে আধুনিক যন্ত্রপাতি ও নিয়মের আগে থাইল্যান্ডের নিরস্ত্র মার্শাল আর্টের জন্য একটি সহায়ক শব্দ। এটা আধুনিক মুই থাইয়ের সরাসরি পূর্ববর্তী মার্শাল আর্ট। মৌলিক মুই বোরান লড়াইয়ের অবস্থান অনেক কম এবং মুয়ে থাই তুলনায় ব্যাপকতর অনেকটা প্রথাগত চীনা ও ভারতীয় মার্শাল আর্টের মত। যোদ্ধাদের দ্রুততা, নমনীয়তা এবং গতি, সেইসাথে লাফ দিয়ে হাঁটু মারার নিয়ম আছে। লাথিটা প্রথাগত ভারতীয় বক্সিং এবং দক্ষিণ চীনা মার্শাল আর্টের মত হয়। ক্রাবি ক্রাবং মুই থাই লারদ্রিত বকাটর মুষ্টি-যুদ্ধ "Fighting into the night"। Malaysia Star। ২০১১-০৬-২২ তারিখে মূল থেকে আর্কাইভ করা। সংগ্রহের তারিখ ২০১০-১২-০৭।  Donn F. Draeger and Robert W. Smith (১৯৬৯)। Comprehensive Asian Fighting Arts। আইএসবিএন 978-0-87011-436-6।  উইকিমিডিয়া কমন্সে মুই বোরান সংক্রান্ত মিডিয়া রয়েছে। Ancient Thai Martial Arts[স্থায়ীভাবে অকার্যকর সংযোগ] মার্শাল আর্ট প্রবেশদ্বার
.ডিও

.ডিও ডোমিনিকান প্রজাতন্ত্রের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ১৯৯১ সাল থেকে নিক.ডিও এটি নিয়ন্ত্রণ করে থাকে। .do: সাধারণ ব্যবহার art.do: শিল্পকলা প্রতিষ্ঠান com.do: ব্যবসায়িক সংস্থা edu.do: একাডিমিক প্রতিষ্ঠান gob.do / gov.do: সরকারি সংস্থা mil.do: মিলিটারি প্রতিষ্ঠান net.do: ইন্টারনেট সার্ভিস প্রোভাইডর org.do: অলাভজনক প্রতিষ্ঠান sld.do: স্বাস্থ্য সংস্থা web.do: ওয়েব ডেভলপমেন্ট সার্ভিস IANA .do whois information
দাগি ছাতারে

দাগি ছাতারে (বৈজ্ঞানিক নাম: Turdoides earlei) বা ডোরা সাতভায়লা Leiothrichidae (লিওথ্রিকিডি) গোত্র বা পরিবারের অন্তর্গত Turdoides (টুর্ডোইডিস) গণের অন্তর্গত এক প্রজাতির মাঝারি গায়ক পাখি। এরা সাধারণত ছয় থেকে দশটির দলে বিচরণ করে, অধিকাংশ সময়ে সাতটি ছাতারেকে একসাথে দেখা যায়। দাগি ছাতারের বৈজ্ঞানিক নামের অর্থ আর্লির দামার সহজাত (লাতিন: turdus = দামা, oides = সাদৃশ্য, earlei = উইলিশ আর্লি, ব্রিটিশ বণিক, ১৮৫৫)। পাখিটি বাংলাদেশ, ভারত ছাড়াও দক্ষিণ এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৯ লক্ষ ৫৭ হাজার বর্গ কিলোমিটার। বিগত কয়েক দশক ধরে এদের সংখ্যা কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। দাগি ছাতারে সাধারণত নলখাগড়ার বন, শনবন, নদীর ধার, ছোট ঝোপ এবং বর্ধিষ্ণু জলায় বিচরণ করে। এরা বেশ সামাজিক পাখি। এরা দলবদ্ধভাবে বসবাস করে। চলেও দলবদ্ধভাবে। দলনেতা আছে কি না, তা জানা যায়নি। তবে দলের প্রথম পাখিটি যে দিকে উড়ে যাবে, অন্যরা তাকেই অনুসরণ করবে। কেউ পথ হারালে অন্যরা ডাকাডাকি করে তাকে পথ চিনতেও সাহায্য করে। দাগি ছাতারে ডোরাযুক্ত মাঝারি আকারের পাখি। লেজ লম্বা। দেহের দৈর্ঘ্য চার ইঞ্চি (২১ সেমি)। পালক মেটে বাদামি, তার ওপর কালচে বাদামি রেখা থাকে, যা মাথা, ঘাড়, পিঠ হয়ে লেজের আগ পর্যন্ত বিস্তৃত থাকে। চোখের মণি হলুদ, ঠোঁট হালকা হলুদ, পা সিসা রঙের ও নখর গোলাপি। প্রজননের সময় মার্চ থেকে অক্টোবর। পানির কাছাকাছি নিচু ঝোপে, ঘাসবনে বাসা বানায়। বাসার উপকরণ ঘাস, লতাপাতা। বাসা গোলাকার ও মজবুত। তিন-চারটি ডিম পাড়ে, রং ফ্যাকাশে নীল। দলের সব পাখি ছানাদের দেখাশোনা করে। "Turdoides earlei"। সংগ্রহের তারিখ ২০০৯-০৪-১০। [স্থায়ীভাবে অকার্যকর সংযোগ] রেজা খান (২০০৮)। বাংলাদেশের পাখি। ঢাকা: বাংলা একাডেমী। পৃষ্ঠা ২৫০। আইএসবিএন 9840746901।  জিয়া উদ্দিন আহমেদ (সম্পা.) (২০০৯)। বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬। ঢাকা: বাংলাদেশ এশিয়াটিক সোসাইটি। পৃষ্ঠা ৪৯৪। আইএসবিএন 9843000002860 |আইএসবিএন= এর মান পরীক্ষা করুন: invalid prefix (সাহায্য)।  "Striated Babbler Turdoides earlei"। BirdLife International। ২০১৫-১০-২৫ তারিখে মূল থেকে আর্কাইভ করা। সংগ্রহের তারিখ ২০০৯-০৬-১২।  সৌরভ মাহমুদ (০৪-০৪-২০১১)। "পিউ পিউ ডাকে দাগি ছাতারে"। ঢাকা। দৈনিক প্রথম আলো। ২২ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ 2 জুলাই 2013।  এখানে তারিখের মান পরীক্ষা করুন: |তারিখ= (সাহায্য) উইকিমিডিয়া কমন্সে দাগি ছাতারে সংক্রান্ত মিডিয়া রয়েছে। চিত্র: Oriental Bird Club. ওয়েব্যাক মেশিনে আর্কাইভকৃত ৫ মার্চ ২০১৬ তারিখে India Biodiversity Portal[স্থায়ীভাবে অকার্যকর সংযোগ]
কুইন্স পার্ক ওভাল

কুইন’স পার্ক ওভাল (ইংরেজি: Queen's Park Oval) ত্রিনিদাদ ও টোবাগোর রাজধানী পোর্ট অব স্পেনে অবস্থিত বিখ্যাত ক্রিকেট মাঠ। ক্যারিবিয় দ্বীপপুঞ্জ ওয়েস্ট ইন্ডিজের সর্বাধিক দর্শক ধারণ ক্ষমতাসম্পন্ন মাঠ হিসেবে এর সবিশেষ পরিচিতি রয়েছে। এটি ২৫,০০০ দর্শক ধারণে সক্ষম। ক্যারিবিয় দ্বীপপুঞ্জে অবস্থিত যে-কোন স্টেডিয়ামের তুলনায় এখানে সবচেয়ে বেশি টেস্ট ম্যাচ অনুষ্ঠিত হয়েছে। এছাড়াও, ২০০৭ সালের ক্রিকেট বিশ্বকাপের বেশ কয়েকটি একদিনের আন্তর্জাতিক ক্রিকেট খেলা অনুষ্ঠিত হয়। কুইন্স পার্ক ক্রিকেট ক্লাবের নিজস্ব মাঠ এটি। ত্রিনিদাদ ও টোবাগো ক্রিকেট দল তাদের নিজস্ব অধিকাংশ খেলাই এ মাঠে খেলে থাকে। এ মাঠে ক্রিকেট ছাড়াও ঘরোয়া এবং আন্তর্জাতিক ফুটবল খেলাও অনুষ্ঠিত হয়। Queen's Park Cricket Club Official Website Queen's Park Oval Entry at Cricinfo স্টেডিয়াম বিউসেজাউর স্টেডিয়াম ওয়েস্ট ইন্ডিজ ক্রিকেট দল ২০১৩-এ আন্তর্জাতিক ক্রিকেট ২০১৩ পাকিস্তান ক্রিকেট দলের ওয়েস্ট ইন্ডিজ সফর
স্কটল্যান্ড জাতীয় ক্রিকেট দল

স্কটল্যান্ড জাতীয় ক্রিকেট দল (ইংরেজি: Scotland national cricket team) স্কটল্যান্ডের দল হিসেবে আন্তর্জাতিক ক্রিকেট খেলায় প্রতিনিধিত্ব করছে। ১৯৯৪ সালে আন্তর্জাতিক ক্রিকেট কাউন্সিলের সদস্যপদ লাভ করে। এরপূর্বে দুই বছর পূর্বে দলটি ইংল্যান্ড ক্রিকেট দলের সাথে সম্পর্কচ্ছেদ ঘটিয়ে স্বতন্ত্র দল গঠন করে। ২০১০ সাল থেকে ২০১৩ সাল পর্যন্ত গর্ডন ড্রুমন্ড দলের অধিনায়কত্ব করেন। বর্তমানে দলের অধিনায়কের দায়িত্ব পালন করছেন কাইল কোয়েতজার। এপ্রিল ২০১৪ সালে নিউজিল্যান্ডের গ্র্যান্ট ব্র্যাডবার্ন কোচের দায়িত্বে রয়েছেন। তিনি অস্ট্রেলীয় পিটার স্টেইনডলের স্থলাভিষিক্ত হয়েছেন। ১৯৯৯ সালে দলটি বিশ্বকাপ ক্রিকেটে খেলার যোগ্যতা অর্জন করলেও পাঁচটি খেলাতেই হেরে যায়। পরবর্তীতে ২০০৩ সালের ক্রিকেট বিশ্বকাপে দলটি যোগ্যতা অর্জন করতে পারেনি। দলটি ২০০৪ সালে প্রথমবারের মতো আইসিসি আন্তঃমহাদেশীয় কাপে খেলতে নামে। শারজায় অনুষ্ঠিত এ প্রতিযোগিতায় আয়ারল্যান্ড এবং নেদারল্যান্ডকে হারিয়ে সেমি-ফাইনালে পৌঁছে। এরপর কেনিয়াকে হারিয়ে ফাইনালে যায় ও কানাডাকে হারিয়ে কাপ জয় করে। ২০০৫ সালে পুনরায় এ প্রতিযোগিতায় অংশগ্রহণ করলেও প্রথম পর্ব পেরুতে পারেনি। ৭ জুলাই, ২০০৫ তারিখে অনুষ্ঠিত ২০০৫ সালের আইসিসি ট্রফি প্রতিযোগিতায় সেমি-ফাইনালে উত্তোরণের মাধ্যমে দলটি একদিনের আন্তর্জাতিকে অংশগ্রহণের মর্যাদা পায় ১ জানুয়ারি, ২০০৬ থেকে পরবর্তী ২০০৯ সালের আইসিসি বিশ্বকাপ বাছাইপর্ব পর্যন্ত। বিশ্বকাপের বাইরে দলটি প্রথম একদিনের আন্তর্জাতিক ক্রিকেট অংশ নেয় জুন, ২০০৬ সালে পাকিস্তানের বিরুদ্ধে। এরপর আগস্টে ইউরোপীয় চ্যাম্পিয়নশীপে আয়ারল্যান্ড এবং নেদারল্যান্ডের বিপক্ষে পূর্ণাঙ্গভাবে একদিনের আন্তর্জাতিকে খেলে। একদিনের আন্তর্জাতিক দলীয় সর্বোচ্চ রান: ৩৪১/৯ ব কানাডা, ২৭ জানুয়ারি, ২০১৪, ক্রাইস্টচার্চ সর্বোচ্চ ব্যক্তিগত সংগ্রহ: ১৭৫, ক্যালাম ম্যাকলয়েড, ব কানাডা, ২৭ জানুয়ারি, ২০১৪, ক্রাইস্টচার্চ সেরা বোলিং পরিসংখ্যান: ৫/৯, জোস ডেভে, ব আফগানিস্তান, ১৭ আগস্ট, ২০১০, আয়ার প্রধান কোচ: গ্র্যান্ট ব্র্যাডবার্ন সহকারী ও ফিল্ডিং কোচ: ক্রেগ রাইট মানসিক অবস্থা পর্যবেক্ষণ কোচ: সাইমন স্মিথ ক্রিকেট পরিচালক: অ্যান্ডি টেনান্ট দক্ষতা প্রদর্শন বিশ্লেষক: টবি বেইলি সহায়তাকারী কোচ: পল কলিংউড Scotland at Cricket Archive Cricinfo, Accessed 30 November 2010 Scotland appoint Bradburn as head coach Tennant fills the gap for now ওয়েব্যাক মেশিনে আর্কাইভকৃত ২ ফেব্রুয়ারি ২০১৪ তারিখে by Jon Coates, 11 July 2007 at CricketEurope 1999 Cricket World Cup at Cricinfo 2003 Cricket World Cup at Cricinfo 2004 ICC Intercontinental Cup at Cricinfo 2005 ICC Intercontinental Cup at Cricinfo Ireland's ODI status – the facts ওয়েব্যাক মেশিনে আর্কাইভকৃত ২৪ মে ২০১১ তারিখে by Andrew Nixon, 19 April 2007 at CricketEurope List of Scotland's ODIs ওয়েব্যাক মেশিনে আর্কাইভকৃত ৩০ আগস্ট ২০০৮ তারিখে at Cricket Archive "TOBY BAILEY JOINS CRICKET SCOTLAND STAFF"। ২ জুন ২০১৫ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৪।  "Paul Collingwood joins Scotland coaching staff"। ১২ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৪।
উপুল থারাঙ্গা

ওয়ারুশাভিথানা উপুল থারাঙ্গা (সিংহলি: උපුල් තරංග); জন্ম: ২ ফেব্রুয়ারি, ১৯৮৫) বালাপিতিয়ায় জন্মগ্রহণকারী শ্রীলঙ্কান আন্তর্জাতিক ক্রিকেটার। সচরাচর তিনি উপুল থারাঙ্গা নামেই সমধিক পরিচিত। শ্রীলঙ্কা দলে একাধারে বামহাতি উদ্বোধনী ব্যাটসম্যান এবং উইকেট-রক্ষকের ভূমিকায় অবতীর্ণ হয়ে থাকেন। আম্বালাঙ্গোদা এলাকার ধর্মসোকা কলেজে অধ্যয়ন করেন উপুল থারাঙ্গা। বিদ্যালয়ে অধ্যয়নকালীন কিশোর অবস্থাতেই ক্রিকেটের সাথে জড়িয়ে পড়েন। ১৫ বছর বয়সে নন্দেস্ক্রিপ্টস দলে খেলেন। এরপর শ্রীলঙ্কার অনূর্ধ্ব-১৫, অনূর্ধ্ব-১৭ ও অনূর্ধ্ব-১৯ দলে খেলেন। ২০০৪ সালের অনূর্ধ্ব-১৯ ক্রিকেট বিশ্বকাপে সফলভাবে অংশগ্রহণ করেন। এরপর শ্রীলঙ্কান ক্রিকেটিং বোর্ডের তরফে এসেক্সের লটন ক্রিকেট ক্লাবের পক্ষ হয়ে লীগ ক্রিকেট খেলেন। ২০০৫ সালটি মিশ্রভাবে কাটে থারাঙ্গা’র। এ বছরই যেমন শ্রীলঙ্কার জাতীয় দলে ডাক পান, তেমনি এশীয় সুনামিতে তার পরিবার গৃহহীন হয়ে পড়ে। এরফলে তিনি কুমার সাঙ্গাকারা’র খেলার সরঞ্জামাদি ব্যবহার করতে বাধ্য হয়েছেন। এ দল থেকে উত্তরণ ঘটিয়ে পূর্ণাঙ্গ দলের সদস্য নির্বাচিত হন তিনি। ২০০৬ সালের ইংল্যান্ড সফরে একদিনের ক্রিকেটে বেশ উন্নয়ন ঘটে থারাঙ্গা’র। সিরিজে তিন শতাধিক রান করলেও স্বাগতিক ইংল্যান্ডের কাছে ৫-০ ব্যবধানে হোয়াইটওয়াশ হয় শ্রীলঙ্কা দল। তবে চূড়ান্ত খেলায় সনাথ জয়াসুরিয়া’র সাথে প্রথম উইকেট জুটিতে নতুন রেকর্ড গড়েন। ঐ খেলায় তিনি ১০২ বলে ১০৯ রান করেন। ২০০৭ সালের বিশ্বকাপ ক্রিকেটে তার ক্রীড়াশৈলী দূর্বলতর হতে থাকে। প্রতিযোগিতায় তিনি কেবলমাত্র নিউজিল্যান্ডের বিরুদ্ধে অর্ধ-শতক করেন। এরপর ২০০৭ সালে নিজ দেশে অনুষ্ঠিত ইংল্যান্ডের বিপক্ষে এ ধারা অব্যাহত থাকে। প্রায়শঃই ১০ম ওভারের পূর্বে আউট হয়ে যাওয়ায় মাঝারিসারির পতন হতে থাকে। এরফলে দলে থাকাবস্থায় একদিনের ক্রিকেটে মালিন্দা ওয়ার্নাপুরা এবং টেস্ট ক্রিকেটে মাইকেল ভ্যানডর্টের কাছে নিজ স্থানচ্যুত হন। তিলকরত্নে দিলশান এবং উপুল থারাঙ্গা’র ১ম উইকেট জুটিতে ২৮২ রান আসে। ২৬ মার্চ, ২০১১ সালে পাল্লেকেলে আন্তর্জাতিক ক্রিকেট স্টেডিয়ামে অনুষ্ঠিত খেলায় জিম্বাবুয়ের বিরুদ্ধে বিশ্বকাপ ক্রিকেটের এ সর্বোচ্চ রানের জুটি গড়েন। বিশ্ব ক্রিকেটের ইতিহাসে ২য় ব্যাটসম্যান হিসেবে একদিনের আন্তর্জাতিক ক্রিকেটে সাতবার দুই শতাধিক রানের জুটি গড়েছেন থারাঙ্গা। তার পূর্বে এ কৃতিত্ব গড়েছেন অস্ট্রেলিয়ার বিখ্যাত ব্যাটসম্যান ও অধিনায়ক রিকি পন্টিং। ২ জুলাই, ২০১৩ তারিখে শ্রীলঙ্কার একদিনের ক্রিকেট ইতিহাসে দ্বিতীয় সর্বোচ্চ অপরাজিত ১৭৪* রান করেন ওয়েস্ট ইন্ডিজে অনুষ্ঠিত ত্রি-দেশীয় সিরিজে ভারতের বিরুদ্ধে। একই দলের বিরুদ্ধে শ্রীলঙ্কার পক্ষে সর্বোচ্চ রানের কৃতিত্ব রয়েছে সনাথ জয়াসুরিয়া’র ১৮৯ রান। এ রান করার পথে শ্রীলঙ্কার ৯ম ব্যাটসম্যান হিসেবে পাঁচ সহস্রাধিক রানের মাইলফলক স্পর্শ করেন। Dilshan, Tharanga take Sri Lanka into quarterfinals, collect: 26 August, 2012[স্থায়ীভাবে অকার্যকর সংযোগ] http://www.espncricinfo.com/tri-nation-west-indies-2013/content/story/647137.html গ্রাহাম ফোর্ড ২০১১ ক্রিকেট বিশ্বকাপ ২০১৩ ওয়েস্ট ইন্ডিজ ত্রি-দেশীয় সিরিজ একদিনের আন্তর্জাতিক ক্রিকেটে হ্যাট্রিকের তালিকা ইএসপিএনক্রিকইনফোতে উপুল থারাঙ্গা (ইংরেজি) ক্রিকেটআর্কাইভে উপুল থারাঙ্গা (সদস্যতা প্রয়োজনীয়) (ইংরেজি)
থানকুনি

থানকুনি বা আদামণি (বৈজ্ঞানিক নাম: Centella asiatica) এক ধরনের খুব ছোট বর্ষজীবী ভেষজ উদ্ভিদ। এর বৈজ্ঞানিক পরিবাবের নাম ম্যাকিনলেয়াসি যাকে অনেকে এপিকেসি পরিবাবের উপপরিবার মনে করেন। বাংলাদেশ, ভারত, সিংহল, উত্তর অস্ট্রেলিয়া, ইন্দোনেশিয়া, ইরান, মালয়েশিয়া, পাপুয়া নিউ গিনি, এবং এশিয়ার অন্যান্য প্রান্তে এই উদ্ভিদ পাওয়া যায়। ভেষজ হিসাবে এর বহুল ব্যবহার আছে আয়ুর্বেদিক, প্রাচীন আফ্রিকীয়, চৈনিকসহ অনেক দেশের চিকিৎসাবিদ্যায়। এর বৈজ্ঞানিক নাম আগে ছিল Hydrocotyle asiatica L. এবং Trisanthus cochinchinensis (Lour.)। সেন্টেল্লায় এশিয়াটিকোসাইড, ব্রাহ্মোসাইড, অ্যাসিইয়্যাটিক অ্যাসিড এবং ব্রাহ্মিক অ্যাসিড (ম্যাড্যাস্যাসিক অ্যাসিড) সহ পেন্টাসাইক্লিক ট্রাইটারপেনয়েড রয়েছে। অন্যান্য উপাদানগুলির মধ্যে রয়েছে সেন্টিলোজ, সেন্টেলোসাইড এবং ম্যাডেক্যাসোসাইড। এতে আছে প্রচুর ভিটামিন সি তাই রোগ প্রতিরোধ ক্ষমতা বাড়ায়। মুখের ব্রণ দুর করে। মুখে ঘা ও অন্যান্য ক্ষতে উপকারী। সর্দির জন্য উপকারী। পেটের অসুখে থানকুনির ব্যবহার আছে। আমাশয়ে ভাল কাজ করে। সাময়িকভাবে কাশি কমাতে সাহায্য করে। গলা ব্যাথার জন্য উপকারি "Centella asiatica (Asiatic pennywort)"। Invasive Species Compendium, CABI। ২২ নভেম্বর ২০১৭। সংগ্রহের তারিখ ২ জানুয়ারি ২০১৮।  United States Department of Agriculture। "Plant Profile for Centella asiatica"। সংগ্রহের তারিখ ১৫ জুলাই ২০১২।  "Centella asiatica"। floridata.com। সংগ্রহের তারিখ ২০২০-০৩-১৮।  Singh, Bhagirath; Rastogi, R. P. (১৯৬৯-০৫-০১)। "A reinvestigation of the triterpenes of Centella asiatica"। Phytochemistry (ইংরেজি ভাষায়)। 8 (5): 917–921। আইএসএসএন 0031-9422। ডিওআই:10.1016/S0031-9422(00)85884-7।  Singh, Bhagirath; Rastogi, R. P. (১৯৬৮-০৮-০১)। "Chemical examination of Centella asiatica linn—III: Constitution of brahmic acid"। Phytochemistry (ইংরেজি ভাষায়)। 7 (8): 1385–1393। আইএসএসএন 0031-9422। ডিওআই:10.1016/S0031-9422(00)85642-3।  Textbook of natural medicine। Pizzorno, Joseph E., Jr., Murray, Michael T. (4th ed সংস্করণ)। St. Louis, Mo.। আইএসবিএন 978-1-4557-4014-7। ওসিএলসি 812923962। উদ্ধৃতি শৈলী রক্ষণাবেক্ষণ: অতিরিক্ত লেখা (link) আঃ খালেক মোল্লা সম্পাদিত;লোকমান হেকিমের কবিরাজী চিকিৎসা; আক্টোবর ২০০৯; পৃষ্ঠা- ২২১ Centella asiatica তে পশ্চিম আফ্রিকান উদ্ভিদ - একটি ছবির নির্দেশিকা।
মোবাশ্বের হোসেন

মোবাশ্বের হোসেন (১৯৪৩-২০২৩) ছিলেন একজন বাংলাদেশী স্থপতি, নগর পরিকল্পনাবিদ, ক্রীড়া সংগঠক, বীর মুক্তিযোদ্ধা এবং শিক্ষাবিদ। তিনি বাংলাদেশ স্থপতি ইনস্টিটিউট-এর সভাপতি হিসেবে দায়িত্ব পালন করেছেন। মোবাশ্বের হোসেন বাংলাদেশ প্রকৌশল বিশ্ববিদ্যালয় থেকে স্থাপত্যের স্নাতক সম্পন্ন করেন। তিনি এসোকনসাল্ট লিমিটেডের প্রধান স্থপতি ছিলেন। তিনি কমনওয়েলথ এসোসিয়েশন অফ আর্কিটেক্টস এবং বাংলাদেশ স্থপতি ইনস্টিটিউট-এর প্রেসিডেন্ট ছিলেন। তিনি আর্কিটেক্টস রিজিওনাল কাউন্সিল, এশিয়া (আর্কেশিয়া)-এর প্রেসিডেন্টও ছিলেন।গ্লোবাল ইন্স্যুরেন্স লিমিটেড পরিচালক পদে তিনি ২০০০ সাল হতে যুক্ত ছিলেন। তিনি দীর্ঘ দুই মাস নিবিড় পরিচর্যা কেন্দ্রে (আইসিইউ) থাকার পর ২০২৩ সালের ২ জানুয়ারি ঢাকার একটি বেসরকারি হাসপাতালে মৃত্যুবরণ করেন। প্রশিকা ভবন গ্রামীণ ব্যাংক ভবন চট্টগ্রাম রেলস্টেশন আমেরিকান স্থপতি ইনস্টিটিউট (এআইএ) প্রেসিডেন্ট পদক, ২০০৯ "IAB - Institute of Architects Bangladesh | Executive Council"। www.iab.com.bd। সংগ্রহের তারিখ ২০২১-০৬-২৫।  "সংরক্ষণাগারভুক্ত অনুলিপি"। ২৮ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৩।  "Institute of Architects Bangladesh"। ২৯ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৩।  http://www.arcasia.org প্রতিবেদক, নিজস্ব। "স্থপতি মোবাশ্বের হোসেনের মৃত্যু"। bdnews24। সংগ্রহের তারিখ ২০২৩-০১-০২। [স্থায়ীভাবে অকার্যকর সংযোগ] "সংরক্ষণাগারভুক্ত অনুলিপি"। ৬ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৩।
মাছরাঙ্গা (দ্ব্যর্থতা নিরসন)

মাছরাঙ্গা - মৎস্যভুক এক জাতীয় সুদর্শন পাখি। মাছরাঙ্গা টিভি - বাংলাদেশের একটি বেসরকারি টেলিভিশন সম্প্রচার কেন্দ্র। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
মেধা কচ্ছপিয়া জাতীয় উদ্যান

মেধা কচ্ছপিয়া জাতীয় উদ্যান বাংলাদেশের কক্সবাজার জেলায় অবস্থিত একটি জাতীয় উদ্যান। এই বনটি তার সুবিশাল মাদার গর্জন গাছের জন্য সুপরিচিত। মেধা কচ্ছপিয়া একটি প্রাকৃতিক বন। ২০০৪সালে উদ্যানটি প্রতিষ্ঠিত হয় এবং ২০০৮ সালের আগস্ট মাসে আনুষ্ঠানিকভাবে জাতীয় উদ্যান হিসেবে ঘোষিত হয়। এই জাতীয় উদ্যানের আয়তন প্রায় ৩৯৫.৯২ হেক্টর। এখানকার বনের প্রকৃতি হলো ক্রান্তীয় চিরহরিৎ বন। এ উদ্যানটি কক্সবাজার উত্তর বন বিভাগের নিয়ন্ত্রণাধীন। পার্কটির ১ থেকে ৩ কিলোমিটারের মধ্যে আনুমানিক ১৮৩০৫ জন লোকের ৩৫২৩টি পরিবার বসবাস করে। এসব স্থানীয় গ্রাম কিংবা পাড়া গুলো মূলতঃ কৃষিকাজ, লবণ চাষ ও মৎস্য চাষের উপর নির্ভরশীল। রোহিঙ্গা শরনার্থীদের কারণে এ সকল জনগোষ্টিতে ক্রমান্বয়ে জন সংখ্যার চাপ বাড়ছে। এখানে জাতীয় উদ্যান প্রতিষ্ঠার পেছনে মূল উদ্দেশ্য হল শতবর্ষী গর্জন বনকে রক্ষা করা। এই উপমহাদেশে যে অল্প কিছু গর্জন বন আজও মাথা উঁচু করে আছে। এ বনটি তার মধ্যে অন্যতম। এই জাতীয় উদ্যানের প্রধান বৃক্ষরাজির মধ্যে বিশালাকৃতির গর্জন ছাড়াও রয়েছে ঢাকিজাম, ভাদি, তেলসুর ও চাপালিশ।[১] "বার্ষিক প্রতিবেদন ২০১৮-১৯" (পিডিএফ)। বন অধিদপ্তর। সংগ্রহের তারিখ ১৭ ফেব্রুয়ারি ২০২১।  "বার্ষিক প্রতিবেদন ২০১৭-১৮" (পিডিএফ)। বন অধিদপ্তর। সংগ্রহের তারিখ ১৭ ফেব্রুয়ারি ২০২১।  "Protected Areas of Bangladesh"। বাংলাদেশ বন অধিদপ্তর। ১৫ ডিসেম্বর ২০১১। ১৭ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৩।  DeCosse, P.J., Thompson, P. M., Ahmed, I. U., Sharma, R.A. and Majumder, A. H. (২০১২)। "Protected Area Co-Management Where People and Poverty Intersect: Lessons fron NISHORGO in Bangladesh" (পিডিএফ)। নিসর্গ নেটওয়ার্ক, USAID। পৃষ্ঠা 8। ২৪ ডিসেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ জুলাই ২০১৩। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) উইকিমিডিয়া কমন্সে মেধা কচ্ছপিয়া জাতীয় উদ্যান সংক্রান্ত মিডিয়া রয়েছে।
স্থপতি

স্থপতি হলেন একজন ব্যক্তি যিনি ভবনের পরিকল্পনা, নকশা ও নির্মাণ ব্যবস্থাপনার জন্য বিশেষভাবে প্রশিক্ষিত এবং লাইসেন্সপ্রাপ্ত। স্থাপত্য অনুশীলন বলতে কোন সাইটের পারিপার্শ্বিক অবস্থার সাথে সম্মিলন করে কোন ভবন এবং এর স্পেসের ডিজাইন ও নির্মাণের জন্য প্রদানকৃত পরিষেবাকে বোঝায়। ব্যুৎপত্তিগতভাবে স্থপতি শব্দটি ইংরেজি আর্কিটেক্ট (Architect) শব্দটি থেকে এসেছে। এ শব্দটি আবার ল্যাটিন আর্কিটেক্টাস থেকে এসেছে, যার উৎপত্তি গ্রীক আর্খিটেক্টন (আর্খি-, প্রধান + টেক্টন, নির্মাতা; অর্থাৎ, প্রধান নির্মাতা) থেকে। পেশাগতভাবে একজন স্থপতির কাজ জননিরাপত্তায় গুরুত্বপূর্ণ ভূমিলা রাখে। এজন্য স্থপতিকে বিশেষায়িত শিক্ষা ও প্রশিক্ষণ অর্জন করতে হয়। স্থাপত্য চর্চার জন্য স্থপতির লাইসেন্সের প্রয়োজন হয়, যা একজন স্থপতির যোগ্যতার উপর নির্ভর করে প্রদান করা হয়। স্থপতি ও স্থাপত্য শব্দ দুইটি ল্যান্ডস্কেপ স্থাপত্য, নৌযান স্থাপত্য এবং তথ্য প্রযুক্তির ক্ষেত্রেও ব্যবহৃত হয়। অধিকাংশ ক্ষেত্রে স্থপতি ও ল্যান্ডস্কেপ স্থপতি শব্দ দুইটি পেশাগত ও বাণিজ্যিক ব্যবহারের জন্য আইন দ্বারা সুরক্ষিত। প্রাচীন এবং মধ্যযুগীয় ইতিহাসে অধিকাংশ স্থাপত্য নকশা ও নির্মাণ কারিগর দ্বারা সম্পন্ন হতো। প্রধান নির্মাতার ভূমিকা পালন করতো সেখানে রাজমিস্ত্রি বা ছুতারমিস্ত্রীরাই। আধুনিক সময়ের আগ পর্যন্ত স্থপতি ও প্রকৌশলী মধ্যে স্পষ্ট কোন প্রভেদ ছিলনা। অধিকাংশ উন্নত দেশেই সংশ্লিষ্ট প্রতিষ্ঠান থেকে প্রাপ্ত যথাযথ লাইসেন্স, সনদ কিংবা নিবন্ধন অর্জনকারী যোগ্যতাসম্পন্ন ব্যক্তিরাই শুধু আইনত স্থাপত্য অনুশীলন করতে পারে। এ ধরনের লাইসেন্সের জন্য সাধারণত সংশ্লিষ্ট প্রতিষ্ঠান কর্তৃক স্বীকৃত কোন বিশ্ববিদ্যালয়ে অধ্যয়ন, স্নাতক পরীক্ষার উত্তীর্ণ হওয়া এবং নির্ধারিত প্রশিক্ষণকালীন সময় সফলভাবে সমাপ্ত করতে হয়। 'স্থপতি' পদবীটি কেবল মাত্র যোগ্যতা সম্পন্ন ব্যক্তির জন্য আইন দ্বারা সংরক্ষিত করা হয়েছে। "সংরক্ষণাগারভুক্ত অনুলিপি"। ২১ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৩।  Online Etymology of the term "architect" The Architecture of the Italian Renaissance Jacob Burckhardt আইএসবিএন ০-৮০৫২-১০৮২-২ "সংরক্ষণাগারভুক্ত অনুলিপি"। ২৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৩।  উইকিউক্তিতে Architects সম্পর্কিত উক্তির সংকলন রয়েছে। ইন্টারন্যাশনাল ইউনিয়ন অফ আর্কিটেক্টস
ফকার এফ২৭ ফ্রেন্ডশিপ

ফকার এফ ২৭ ফ্রেন্ডশিপ হল ডাচ কোম্পানি ফকারের তৈরী দুইটি টার্বোপ্রপ ইঞ্জিনবিশিষ্ট স্বল্প পাল্লার ছোট আকারের বিমান। এই বিমানটি সাধারনত ৪৮ থেকে ৫৬ জন যাত্রী বহন করতে সক্ষম। ১৯৫৫ সাল থেকে আজ পর্যন্ত এই বিমানটি বিশ্বের বিভিন্ন এয়ারলাইন্স কোম্পানিতে ব্যবহৃত হয়ে আসছে। ফকার কোম্পানি প্রায় ৫৮৬ টি এফ ২৭ তৈরী করার পর ১৯৮৭ সালে এর উৎপাদন বন্ধ করে দেয়। এই বিমানটি পঞ্চাশের দশকের ব্যবসা সফল বিমান ম্যাকডোনাল ডগলাস ডিসি-৩ কে প্রতিস্থাপন এবং একই প্রকারের অন্যান্য কিছু বিমানের সাথে প্রতিযোগিতার জন্য নকশা করা হয়েছিল। প্রথমদিকে বিমানটি রোলস রয়েস ইঞ্জিন দিয়ে ২৮ জন যাত্রী জন্য নকশা করা হয়েছিলো কিন্তু পরবর্তীকালে বিভিন্ন সময়ে নকশায় পরিবর্তন করে এর ধারনক্ষমতা ক্ষেত্রবিশেষে ৫৬ পর্যন্ত উন্নিত করা হয়। ৫ আগস্ট, ১৯৮৪ সালে বিমান বাংলাদেশ এয়ারলাইন্সে সংযুক্ত এ বিমানটি চট্টগ্রাম থেকে ঢাকার শাহজালাল আন্তর্জাতিক বিমানবন্দরে আসার পথে দূর্ঘটনায় বিধ্বস্ত হয়। ৪৫ জন আরোহী ও ৪ জন ক্রু’র সকলেই নিহত হন। বিমানটি পরিচালনা করছিলেন দেশের প্রথম নারী পাইলট কানিজ ফাতেমা রোকসানা। থেকে তথ্য সাধারণ বৈশিষ্ট্য ক্রু: ২ বা ৩ ধারণক্ষমতা: ৪৮-৫৬জন যাত্রী দৈর্ঘ্য: ২৫.০৬ মি (৮২ ফু ৩ ইঞ্চি) ডানার মোট বিস্তার: ২৯ মি (৯৫ ফু ২ ইঞ্চি) Height: ৮.৭২ মি (২৮ ফু ৭ ইঞ্চি) উইং এলাকা: ৭০ মি২ (৭৫০ ফু২) খালি অবস্হায় ওজন: ১১,২০৪ কেজি (২৪,৭০১ পা) Max takeoff weight: ১৯,৭৭৩ কেজি (৪৩,৫৯২ পা) Powerplant: 2 × রোলস-রয়েস ডার্ট এমকে.৫৩২-৭ দুই-পর্যায়ের কেন্দ্রাতিগ সংকোচকারী টারবোপপ, ১,৬৭৮ কিওয়াট (২,২৫০ অশ্বশক্তি) each Performance Cruising speed: ৪৬০ কিমি/ঘ (২৮৬ মা/ঘ; ২৪৮ নট) Range: ২,৬০০ কিমি (১,৬১৬ মা; ১,৪০৪ নটিক্যাল মাইল) Rate of climb: ৭.৩৭ মি/সে (১,৪৫১ ft/min) Green, William, The Observers Book of Aircraft, Frederick Warne & Co. Ltd, 1970. আইএসবিএন ০-৭২৩২-০০৮৭-৪ AROUND THE WORLD; 49 Die in Bangladesh As Plane Plunges উইকিমিডিয়া কমন্সে ফকার এফ২৭ ফ্রেন্ডশিপ সংক্রান্ত মিডিয়া রয়েছে। Stork Aerospace Homepage F27 Friendship Association *Photo Gallery (in Dutch and English) Fokker F27 Info